
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη «Κουμπάρα» Ν. Ίου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου διορόφου κτιρίου φερομένου ως 
ιδιοκτησία της Αγγελικής και Ειρήνης Πελέκου που βρίσκεται 
στον οικισμό Πολιχνίτου της νήσου Λέσβου και καθορισμός ειδι¬ 
κών όρων και περιορισμών δόμησης. 2 

Έγκριση τοπικού ρυμοτομικού σχεδίου στην εκτός σχεδίου περιοχή 
των δήμων Ευόσμου και Ελευθερίου-Κορδελιού (Ν. Θεσσαλονί¬ 
κης) για τον καθορισμό χώρου αθλητικών εγκαταστάσεων και 


χώρου πρασίνου. 3 

Διόρθωση της αριθ. ΤΠ οικ 5796/9.12.86 απόφαση Νομάρχη 
Πρέβεζας για τον καθορισμό των ορίων του οικισμού Καμαρίνας 
της Κοινότητας Καμαρίνας Ν. Πρέβεζας. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1058 (1) 

Καθορισμός των ορίων του αιγιαλού και δημιουργία ζώνης παραλίας 
στη «Κουμπάρα» Ν. Ίου. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρ. 1 μέχρι και 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/80 και β) του άρθρου 23 
του Ν. 1337/1983. 

2. Τις διατάξεις της παρ. 9 του άρθρ. 1 του κεφαλαίου Β' της 0.208/ 
181/26.4.82 (ΦΕΚ 214/26.4.82 τεύχος Β') κοινής απόφασης των 
Υπουργών Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και Αποφασιστικής αρμοδιότητας 
του Υπ. Οικονομικών». ) 

3. Την από 12.9.89 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας» που καθόρισε τα 
όρια του αιγιαλού της παραλίας στην περιοχή «Κουμπάρα» Ν. Ίου και 
το από Ιούλιο ’89 με κλίμακα 1:500 τοπογραφικό διάγραμμα των Β. 
Ζαζάνη αρχιτεκτ. μηχ/κός και Στ. Ζευγώλη τοπογρ. μηχ/κός που θε¬ 
ωρήθηκε την 1.9.89 από το Γραφείο Μηχ/κευ Επαρχίου Θήρας της Ν. 
Κυκλάδων και συνοδεύει την έκθεση της προαναφερομένης Επιτροπής. 

4. Τη σύμφωνη γνώμη του Γεν. Επιτελείου Ναυτικού, που διατυπώ¬ 


θηκε στο αρ. Φ.544.5/228/90 έγγραφό του. 

5. Τις διατάξεις του άρθρου 1 της παρ. 1 του Ν. 3200/55 (ΦΕΚ 
97/Α/1955) «περί διοικητικής άποκεντρώσεως» σε συνδυασμό με τις- 
διατάξεις του από 28.6.55 Β.Δ/τος «περί εξαιρέσεως από της κατά άρ¬ 
θρο 1 παρ. 1 του Ν. 3200/55 αρμοδιότητος των Νομαρχών, αντικει¬ 
μένων τινων αρμοδιότητος του Υπ. Οικονομικών» του Β.Δ. 704/70 και 
του άρθρου 1 παρ. 5 του Π.Δ. 71/25.2.84, σχετικά με τη μεταβίβαση 
αρμοδιοτήτων του Υπουργού Οικονομικών στους Νομάρχες και στις 
Περιφερειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 12.9.1990 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Ιούνιο 1989 τοπογραφικό διάγραμμα, που την συνο¬ 
δεύει, το οποίο συντάχθηκε από τους Β. Ζαζάνη αρχ./να μηχ/κό και 
Στ. Ζευγιώλη πολ. μηχανικό, με κλίμακα 1:500 που θεωρήθηκε την 
1.9.1990 από το Γραφείο Μηχ/κού Επαρχείου Θήροις Ν. Κυκλάδων, 
επί του οποίου η πιο πάνω Επιτροπή, με κόκκινη γραμμή καθόρισε τα 
όρια του αιγιαλού στη θέση «ΚΟΥΜΠΑΡΑ» νήσου Ίου, μπροστά από 
ιδιοκτ. Παν. Μπουζαλάκου και Παν. Αρβανίτη και με κίτρινη γραμμή 
τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Ερμούπολη, 13 Δεκεμβρίου 1990 

Η Νομάρχης 
(υπογραφή) 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(άρθρ. 74 Π.Δ. 636/77) 

Για τον πρώτο καθορισμό των ορίων του αιγιαλού στη θέση «Κου¬ 
μπάρα» στο νησί Ίος Νομού Κυκλάδων προ της ιδιοκτησίας Μπουζαλά¬ 
κου Παναγιώτη και Αρβανίτη Παναγιώτη. 

Στη νήσο Ίο σήμερα 12.9.89 οι υπογεγραμμένοι: 

1. Δημήτρης Τραχανάς, αναπληρωτής του Οικονομικού Εφόρου Θή¬ 
ρας, σαν πρόεδρος. 

2. Κώστας Ηλιόπουλος, Πολ/κός Μηχ/κός προϊστάμενος Γραφείου 
Μηχανικού σαν μέλος. 

3. Βασαλάκης Μανώλης, Λιμενάρχης Θήρας σαν μέλος, αποτελού- 
ντες την επιτροπή καθορισμού των ορίων του αιγιαλού σύμφωνα με το 
άρθρο 74 Π.Δ. 636/77 μεταβήκαμε επί τόπου στην παραπάνω πε- 
ριοχή την Πέμπτη 12-.9.89 και παίρνοντας υπόψη: 

1. Την από 4.7.89 αίτηση του Ζαζάνη Βασίλη με την οποία ζητείται 
ο καθορισμός των ορίων του αιγιαλού στην πιο πάνω περιοχή. 

2. Το τοπογραφικό και υψομετρικό διάγραμμα που συντάχθηκε τον 
Ιούνιο 1989 από τους Στέφανο Ζευγώλη, Βασίλη Ζαζάνη Διπλωματού¬ 
χους Μηχανικούς αριθμών Μητρώων 19107 - 35418, σε μια πινακίδα 
και με κλίμακα 1:500 που ελέγχθηκε για την ακρίβεια της αποτύπω¬ 
σης από τον Κώστα Ηλιόπουλο, Πολιτικό Μηχανικό αορίστου χρόνου 

και θεωρήθηκε από το Γραφείο Μηχανικού (ΔΤΤΝ) Επαρχείου Θήρας 
σύμφωνα με το άρθρο 20 Ν. 719/77, την .1.9.89. 

3. Τις διατάξεις του Α.Ν. 2344/40 όπως τροποποιήθηκε και την 
σχετική Δικαστική και Διοικητική Νομολογία. 

4. Το Τ.Τ. 2559/11.6.8.. έγγραφο της Νομαρχίας Κυκλάδων περί 
εξουσιοδότησης των πρ/νων των Γραφείων Μηχανικών των κατά τό¬ 
πους Επαρχείων για τον καθορισμό ορίων αιγιαλού, παραλίας με θεώ¬ 
ρηση των αντίστοιχων σχεδίων. 

Την επί τόπου σχηματισθείσα αντίληψη για το πλάτος της βρέχόμε¬ 
νης ζώνης της ξηράς και άλλων συναφών στοιχείων, δηλαδή: 

α) Γαιώδης μορφολογία της περιοχής και σε μεγάλη έκταση έντονες 
κλίσεις του εδάφους και πολύ φτωχή βλάστηση. 

. β) Στο μεγαλύτερο μήκος η ακτή παρουσιάζει απότομες κλίσεις. 

γ) Ο βυθός της θάλασσας είναι σχεδόν ομαλός και το ανάπτυγμα πε- 
λάγους είναι εκτεθειμένο σε νοτιοδυτικούς ανέμους. 

δ) Στην περιοχή επικρατούν συνήθως βόρειοι - βορειοδυτικοί μέτριοι 
έως ισχυροί άνεμοι, αποφασίζει: 

1. Καθορίζει επί του πιο πάνω τοπογραφικού διαγράμματος: 

α) Την οριογραμμή του αιγιαλού με ερυθρά συνεχή πολυγωνική 
γραμμή 0,1,2,3,4....14 της οποίας οι κορυφές εξασφαλίζονται από 
μπετονένια κολωνάκια. 

β) Την οριογραμμή της παραλίας με κίτρινη συνεχή πολυγωνική 


γραμμή 0\Γ,2’,3',...8’....14'. 

2. Αποφαίνεται ότι δεν υπάρχει παλαιός αιγιαλός. 

Η Επιτροπή 

Ο Πρόεδρος Τα Μέλη 

ΔΗΜΗΤΡΙΟΣ ΤΡΑΧΑΝΑΣ ΚΩΝ/ΝΟΣ ΗΛΙΟΠΟΤΛΟΣ 

ΕΜΜΑΝΟΤΗΛ ΒΑΣΑΛΑΚΗΣ 

(ί' 

Παρατηρήσεις συμπληρώνουσες την έκθεση σύμφωνα με το υπ’ αρ. 

595/544.5/228/90/ΊΓΠ ΕΘ Α/6.4.1990 

1. Το μη μετέχον τακτικό μέλος της Επιτροπής ΚΑΡΑΜΠΙΝΗΣ 
ΓΙΑΝΝΗΣ, Οικονομικός Έφορος Θήρας, κατά την συνεδρίαση της επι¬ 
τροπή βρισκότανε σε αναρρωτική άδεια. 

2. Καθορίστηκε η ζώνη παραλίας ενιαία πλάτους 10 μ. γιατί δεν 
μπορούσε ο Αιγιαλός να εκπληρώσει τα προβλεπόμενα στο άρθρο 7 του 
2344/40 ήτοι: η παραλία καθορίστηκε για λόγους αναπτυξιακούς, συ¬ 
γκοινωνιακούς και ετέρους κοινοφελείς σκοπούς. 

Η Επιτροπή 

Ο Πρόεδρος Τα Μέλη 

ΔΗΜΗΤΡΙΟΣ ΤΡΑΧΑΝΑΣ ΚΩΝ/ΝΟΣ ΗΛΙΟΠΟΤΛΟΣ 

ΕΜΜΑΝΟΤΗΛ ΒΑΣΑΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 14 0 (2) 

Χαρακτηρισμός ως διατηρητέου διορόφου κτιρίου φερομένου ως ιδιο¬ 
κτησία τής Αγγελικής και Ειρήνης Πελέκου που βρίσκεται στον οικι¬ 
σμό Πολιχνίτου της νήσου Λέσβου και καθορισμός ειδικών όρων και 

περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονισμός 
(ΦΕΚ 210/Α/85) και ειδικότερα τα άρθρα 3 και 4 (παρ. 1) αυτού, 
όπως τροποποιήθηκε με τις διατάξεις του Ν. 1772/88 «Τροποποίηση 
των διατάξεων του Ν. 1577/85 «Γενικός Οικοδομικός Κανονισμός» 
και άλλες διατάξεις (ΦΕΚ 91/Α/88). 

2. Το αρ. 1/86 Π.Δ/γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το αρ. 359/86 Π.Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την αρ. 2497/10.4.89 απόφαση του Υπουργού Αιγαίου «Μετά-» 
βίβαση αρμοδιοτήτων· στο Γενικό Γραμματέα και του δικαιώματος να 
υπογράφουν “Με εντολή Υπουργού” στους Προϊσταμένους Δ/νσεων και 
Τμημάτων του Υπουργείου Αιγαίου» (ΦΕΚ 246/Β/11.4.89). 

5. Τον φάκελλο του θέματος ο οποίος διαβιβάστηκε με το υπ’ αρ. 
πρωτ. 1289/6.3.90 έγγραφο του ΤΠ και ΠΕ της Νομαρχίας Λέσβου 
στο Τμήμα Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου και πήρε τον αρ. πρωτ. 1557/8.3.90 
του Υπ. Αιγαίου. .? , 

6. Την από 17.10.90 αιτιολογική έκθεση του Τμήματος Πολιτιστι¬ 
κής Ανάπτυξης τόυ Υπουργείου Αιγαίου. 

7. Την από 10.1.91 απάντηση των ενδιαφερομένων Αγγελικής και 
Ειρήνης Πελέκου ότι συμφωνούν με την αιτιολογική έκθεση για τον χα¬ 
ρακτηρισμό του κτιρίου ως διατηρητέου, αποφασίζουμε: 

1. Χαρακτηρίζεται ως διατηρητέο το διόροφο κτίριο, φερόμενο ως 
ιδιοκτησία Αγγελικής και Ειρήνης Πελέκου, που βρίσκεται στον οικισμό 
Πολιχνίτου της νήσου Λέσβου, όπως φαίνεται σημειωμένο στο πρωτό¬ 


τυπο τοπογραφικό διάγραμμα σε κλίμακα 1:1000 που θεωρήθηκε από 
την Προϊσταμένη του Τμήματος Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου με την υπ’ αριθ. 
140/91 πράξη της, συνοπτικό αντίγραφο του οποίου συνοδεύει την πα¬ 
ρούσα απόφαση, επειδή πρόκειται για κτίριο με αξιόλογα στοιχεία πα¬ 
ραδοσιακής αρχιτεκτονικής. 

2. Στο χαρακτήριζόμενο ως διατηρητέο κτίριο, απαγορεύεται αφαί¬ 
ρεση, αλλοίωση ή καταστροφή των επί μέρους αρχιτεκτονικών του και 
των εν γένει διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου εφόσον δεν αλλοιώνεται ο αρχιτεκτονικός του χαρακτή- 
ρας. 

4. Επιτρέπεται η αποκατάσταση της βόρειας και δυτικής όψης του 
κτιρίου υπό την προϋπόθεση ότι θα χρησιμοποιηθούν τα ίδια υλικά με 
αυτά του κτιρίου και θα διατηρηθούν τα ίδια μορφολογικά και αρχιτε¬ 
κτονικά στοιχεία. Οι εργασίες αποκατάστασης θα γίνουν μετά από 
έγκριση της σχετικής μελέτης από την αρμόδια ΕΠΑΕ. 

5. Επιτρέπεται η διάνοιξη παραθύρου στην δεξιά πλευρά της βόρειας 
όψης του ισογείου και στον ίδιο άξονα συμμετρίας με αυτό του ορόφου, 
με την προϋπόθεση ότι θα έχει τα ίδια στοιχεία με αυτά των παραθύρων 
του κτιρίου. 

6. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

7. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το διάγραμμα που την συνοδεύει 
στην Εφημερίδα της Κυβερνήσεως. 

Μυτιλήνη, 15 Ιανουάριου 1991 

0 ΥΠΟΥΡΓΟΣ 

ΓΙΩΡΓΟΣ ΜΙΣΑΗΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 2885/450 (3) 

Έγκριση τοπικού ρυμοτομικού σχεδίου στην εκτός σχεδίου περιοχή των 

δήμων Ευόσμου και Ελευθερίου-Κορδελιού (Ν. Θεσσαλονίκης) για 

τον καθορισμό χώρου αθλητικών εγκαταστάσεων και χώρου πρασί¬ 
νου. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 6 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 

(Α' 4). 

2. Τις διατάξεις του άρθρου 23 (παρ. 1)τουΝ. 1558/1985 «Κυβέρ¬ 
νηση και κυβερνητικά όργανα» (Α' 137). 

3. Τις διατάξεις του άρθρου 4 της υπ' αριθ. 75724/1151/ 
30.12.1988 κοινής απόφασης των Υπουργών Πρ'οεδρίας της Κυβερ- 
νήσεως και Χωροταξίας, Οικισμού και Περιβάλλοντος «Κωδικοποίηση- 
τροποποίηση και συμπλήρωση συλλογικών οργάνων κ.λπ.» (Β' 767). 

4. Τις διατάξεις του υπ’ αριθ. 353/1985 11.Δ/τος «Μεταβίβαση αρ¬ 
μοδιοτήτων στη Δ/νση Οικισμού Θεσσαλονίκης και στη Νομαρχία Θεσ¬ 
σαλονίκης» (Α' 128). 

5. Τις διατάξεις του άρθρου 12 (παρ. 5) του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές ρυθμίσεις» (Α' 141). 

6. Τις διατάξεις της υπ" αριθ. Γ4δ/15883/1903/8.2.88 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος. Χωροταξίας και Δημοσίων Έργων (Β' 
549). 

7. Τις 286/89 και 99/90 γνωμοδοτήσεις του Δημοτικού Συμβου¬ 
λίου Ευόσμου (Ν. Θεσσαλονίκης). 

8. Την 239/89 γνωμοδότηση του Δημοτικού Συμβουλίου Ελευθε¬ 
ρίου Κορδελιού (Ν. Θεσσαλονίκης). 

9. Την 603/90 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Ν.« Θεσσαλονίκης. αποφασίζουμε: 

1) Εγκρίνεται τοπικό ρυμοτομικό σχέδιο την εκτός σχεδίου περιοχή 
των δήμων Ευόσμου και Ελευθερίου-Κορδελιού (Ν. Θεσ/νίκης) με τον 
καθορισμό χώρου ανέγερσης αθλητικών εγκαταστάσεων και χώρου 
πρασίνου, καθώς και την έγκριση οδού, όπως οι ρυθμίσεις φαίνονται με 
πράσινη γραμμή στο χρωματισμένο σχετικό πρωτότυπο διάγραμμα σε 
κλίμακα 1:1000 που έχει θεωρηθεί από τον Προϊστάμενο της Δ/νσης 
Τοπογραφικών Εφαρμογών με την 2885/1991 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες από τη δημοσίευση της απόφασης αυτής στην Εφημερίδα της 
Κυβερνήσεως, στο τμήμα Αρχείου Σχεδίων της Διεύθυνσης Τοπογραφι¬ 
κών Εφαρμογών του Υπουργείου Περιβάλλοντος. Χωροταξίας και Δη¬ 
μοσίων Έργων οδός Πουλίου και Αμαλιάδος 17. για να λάβουν γνώση 


οι ενδιαφερόμενοι. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

-Φ- 

Αριθ. ΤΠ οικ 251 ' (4) 

Διόρθωση της αριθ. ΤΠ οικ 5796/9.12.86 απόφαση Νομάρχη Πρέβε¬ 
ζας για τον καθορισμό των ορίων του οικισμού Καμαρίνας της Κοι¬ 
νότητας Καμαρίνας Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» και τις διατάξεις του Ν. 3620/56 «περί τροποποιήσεως και συ- 
μπληρώσεως των διατάξεων περί διοικητικής αποκεντρώσεως». 

2. Τις διατάξεις του Ν.Δ. 532/70 «περί συμπλήρωσης των διατά¬ 
ξεων περί διοικητικής αποκεντρώσεως». 

3. Τις διατάξεις του Ν. 1032/80 «περί συστάσεως Υπουργείου Χω¬ 
ροταξίας». 

4. Τις διατάξεις του Π.Δ. 24.4.85 (ΦΕΚ 181 Δ) «περί καθορισμού 
ορίων οικισμών της χώρας μέχρι 2.000 κατοίκους κ.λπ.», όπως τροπο¬ 
ποιήθηκε με τα Π.Δ. 14.2.87 (ΦΕΚ 133Δ) και Π.Δ. 25.4.89 (ΦΕΚ 
293Δ). 

5. Την αριθ. ΤΠ οικ 5796/9.12.86 απόφαση Νομάρχη Πρέβεζας 
για τον καθορισμό των ορίων του οικισμού Καμαρίνας της Κοινότητας 
Καμαρίνας Ν. Πρέβεζας. 

6. Το γεγονός ότι εκ παραδρομής τα όρια διανομής του οικισμού που 
σημειώνονται στον συνημμένο με την προαναφερόμενη απόφαση χάρτη 
οριοθέτησης του οικισμού σε κλίμακα 1:5000 που φέρει την σφραγίδα 
του Σ.Χ.Ο.Π. Ν. Πρέβεζας δεν έχουν μεταφερθεί σωστά από τον αντί¬ 
στοιχο χάρτη διανομής του οικισμού της Δ/νσης Γεωργίας σε κλίμακα 
1:1000, αποφασίζουμε: 

Διορθώνουμε την αριθ. ΤΠ οικ 5796/9.12.86 απόφαση Νομάρχη 
Πρέβεζας για τον καθορισμό των ορίων του οικισμού Καμαρίνας της 
Κοινότητας Καμαρίνας Ν. Πρέβεζας ως προς τα όρια διανομής του οι¬ 
κισμού με συνεπακόλουθο και τη διόρθωση των ορίων του οικισμού, 
αποκλειστικά και μόνο για να αυμπεριλάβουν το σύνολο της διανομής 
της Δ/νσης Γεωργίας, όπως αυτά σημειώνονται στον χάρτη οριοθέτη¬ 
σης του οικισμού σε κλίμακα 1:5000 που συνοδεύει την παρούσα από¬ 
φαση και φέρει θεώρηση του Προϊσταμένου Τ.Π. και Π.Ε. Ν. Πρέβεζας. 

Πρέβεζα, 22 Ιανουάριου 1991 

Ο Νομάρχης 
ΔΗΜ. ΤΣΙΑΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




